  Виталий Пронин Дэри ёросысь Венья гуртысь кузпалъёс Елена Васильевна но Василий Иванович Соловьёвъёс трос нылпи вордэмзы понна «Родительская слава» орденэн данъямын. Кузпалъёс 20 арлэсь трос валче уло, 9 нылпи будэто, ӝоген дасэтӥез вордскоз. Соловьёвъёс пи возьмало, трос ныло семьяез утись, атайлы юрттӥсь туж кулэ уга.Соослэн быдӟым нылзы Наталья ужа ини, семья кылдытӥз. Никита пизы Удмурт кун университетын историклы дышетске, спортэн выре. Надежда, Василиса, Варвара, Мария школаын дышетско, тэшкылиос Александра, Серафима но Елена дорын на, соосты песянайзы уте.Бадӟым удмурт семья пудо-живот вордыса, бакча сиён будэтыса, улэ. Корказы ӟоскытгес луиз ини, кузпалъёс эшшо одӥг юрт пуктыны дасясько.Пӧсьтолэзе, Семьялэн, яратонлэн но гажанлэн нуналэз вадес, Соловьёв кузпалъёс Москвае ветлозы Владимир Путин киысь «Родительская слава» орден басьтыны. Теги: ВасилийСоловьёв ЕленаСоловьев Родительскаяслава  